galenus.de-totius-morbi-temporibus-liber 8
Περὶ μὲν γὰρ τὰς ἀρχὰς καὶ τὰ τέλη πάντα ἀσθενέστερα , περὶ δὲ τὰς ἀκμὰς ἰσχυρότερα , μεταξὺ δὲ τούτων ὅσα μεταξύ . τὰ μὲν γὰρ τῆς ἀρχῆς ἐγγυτέρω τῶν ἐγγυτέρω τῆς ἀκμῆς ἀσθενέστερα , καθάπερ γε καὶ τὰ τοῦ τέλους ἐγγυτέρω · τὰ δὲ ἶσον ἀπέχοντα τῆς ἀρχῆς τε καὶ τῆς ἀκμῆς μέσα τῆς ἰσχύος τῶν ἄκρων ἀμφοτέρων · οὕτω δὲ καὶ τὰ τῆς ἀκμῆς ἶσον ἀπέχοντα καὶ τῆς τελευτῆς , μέσα καὶ ταῦτα τῶν ἰδίων ἄκρων ἐστίν . ἐπικρατεῖν οὖν ἐν τῇ θεραπείᾳ προσήκει κατὰ μὲν τὴν ἀκμὴν τὸ παρηγορικὸν , ἐπὶ δὲ τῆς ἀρχῆς καὶ τῆς τελευτῆς τὸ ἀγωνιστικόν · ἀνάλογον δὲ τοῖς ἄκροις οἱ μεταξὺ καιροὶ λαμβανέσθωσαν , καθάπερ ἐν τῇ τῆς θεραπευτικῆς μεθόδου πραγματείᾳ λέλεκται ἐπὶ πλέον , νυνὶ δὲ ὅσον ὑπογραφῆς ἕνεκεν αὐτὰ τὰ κεφάλαια διῆλθον , ἐνδεικνύμενος τὴν χρείαν τῆς ἐν τοῖς νοσήμασι κατὰ καιροὺς διαφορᾶς . οὐδὲ γὰρ ὅπως τις διαιτήσει δυνατὸν εὑρεῖν , οὐδὲ πότε δὲ θρέψει , χωρὶς τοῦ διορίσαι βεβαίως αὐτοὺς , εἴ γε χρὴ συντεκμαίρεσθαι κατ’ ἀρχὰς εὐθὺς , ὁπηνίκα μὲν ἡ ἀκμὴ τοῦ νοσήματος ἔσοιτο , πηλίκη δέ ἐστιν ἡ τοῦ κάμνοντος δύναμις . εἰ μὲν γὰρ ἐξαρκέσει τῷ τῆς ἀκμῆς καιρῷ καὶ χωρὶς τοῦ τροφὴν προσενέγκασθαι , κράτιστον ἀσιτεῖν ἄχρι τοῦ τὴν παρακμὴν ἀπάρξασθαι · εἰ δ’ οὐχ οἷόν τε ἀσιτοῦντα διαρκέσαι , θρεπτέον αὐτὸν ἀπ’ ἀρχῆς εὐθέως ἐν ἅπαντι καιρῷ τῷ δυναμένῳ προσδέξασθαι τροφὴν , ἔστι δὲ οὗτος ὁ τῆς ἀνέσεως . λέγω δὲ ἄνεσιν ἄρτι τὸ δεύτερον μόριον τῆς ὅλης περιόδου διαιρεθείσης εἰς δύο τὰ πάντα , παροξυσμόν τε καὶ ἄνεσιν . Ἱπποκράτης μὲν οὖν πάντων πρῶτος ὧν ἴσμεν ὀρθῶς περὶ τούτου διωρίσατο · βέλτιον δὲ ἂν ἐξεργάσασθαι τὴν τέχνην αὐτοῦ · σχεδὸν δὲ οὐδεὶς τοῦτο ἐποίησεν , ἔνιοι δὲ καὶ τελέως ἀποχωρήσαντες αὐτῆς εἰς μακρολογίαν ἐξετράποντο , καθάπερ καὶ Ἀρχιγένης ἔν τε τοῖς ἄλλοις ἅπασι κᾀν τοῖς δύο βιβλίοις , ἃ περὶ τῶν ἐν ταῖς νόσοις καιρῶν ἐγράψατο . μαθήσῃ δὲ ἐναργῶς ὃ λέγω , δύο ταῦτα ἐξετάσας ἀκριβῶς · ἓν μὲν , εἰ ταυτὶ τὰ νῦν ὑφ’ ἡμῶν εἰρημένα δι’ ὅλου τούτου τοῦ βιβλίου χρησιμώτατά ἐστιν εἰς θεραπείαν καὶ πρόγνωσιν · ἕτερον δὲ , εἰ λέλεκταί τι πρὸς Ἀρχιγένους . εἰ γὰρ μηδενὸς ἐλλείποντος τοῖσδε , φαίνεται λέγων ἕτερα , διττῶς πλημμελεῖ , μήτε τὰ χρήσιμα διδάσκων , βαρύνων τε τῇ τῶν ἀχρήστων πολυλογίᾳ τοὺς ἀναγινώσκοντας αὐτοῦ τὰ βιβλία .
Lemmas: περί μέν γάρ ὁ ἀρχή καί ὁ τέλος πᾶς ἀσθενής , περί δέ ὁ ἀκμή ἰσχυρός , μεταξύ δέ οὗτος ὅσος μεταξύ . ὁ μέν γάρ ὁ ἀρχή ἐγγύς ὁ ἐγγύς ὁ ἀκμή ἀσθενής , καθά γε καί ὁ ὁ τέλος ἐγγύς · ὁ δέ ἴσος ἀπέχω ὁ ἀρχή τε καί ὁ ἀκμή μέσος ὁ ἰσχύς ὁ ἄκρον ἀμφότερος · οὕτως δέ καί ὁ ὁ ἀκμή ἴσος ἀπέχω καί ὁ τελευτή , μέσος καί οὗτος ὁ ἴδιος ἄκρον εἰμί . ἐπικρατέω οὖν ἐν ὁ θεραπεία προσήκω κατά μέν ὁ ἀκμή ὁ παρηγορικός , ἐπί δέ ὁ ἀρχή καί ὁ τελευτή ὁ ἀγωνιστικός · ἀνάλογος δέ ὁ ἄκρος ὁ μεταξύ καιρός λαμβάνω , καθά ἐν ὁ ὁ θεραπευτικός μέθοδος πραγματεία λέγω ἐπί πολύς , νυνί δέ ὅσος ὑπογραφή ἕνεκα αὐτός ὁ κεφάλαιος διέρχομαι , ἐνδείκνυμι ὁ χρεία ὁ ἐν ὁ νόσημα κατά καιρός διαφορά . οὐδέ γάρ ὅπως τις διαιτέω δυνατός εὑρίσκω , οὐδέ πότε δέ τρέφω , χωρίς ὁ διορίζω βέβαιος αὐτός , εἰ γε χρή συντεκμαίρομαι κατά ἀρχή εὐθύς , ὁπηνίκα μέν ὁ ἀκμή ὁ νόσημα εἰμί , πηλίκος δέ εἰμί ὁ ὁ κάμνω δύναμις . εἰ μέν γάρ ἐξαρκέω ὁ ὁ ἀκμή καιρός καί χωρίς ὁ τροφή προσφέρω , κρατύς ἀσιτέω ἄχρι ὁ ὁ παρακμή ἀπάρχομαι · εἰ δέ οὐ οἷος τε ἀσιτέω διαρκέω , θρεπτέος αὐτός ἀπό ἀρχή εὐθύς ἐν ἅπας καιρός ὁ δύναμαι προσδέχομαι τροφή , εἰμί δέ οὗτος ὁ ὁ ἄνεσις . λέγω δέ ἄνεσις ἄρτι ὁ δεύτερος μόριον ὁ ὅλος περίοδος διαιρέω εἰς δύο ὁ πᾶς , παροξυσμός τε καί ἄνεσις . Ἱπποκράτης μέν οὖν πᾶς πρῶτος ὅς οἶδα ὀρθός περί οὗτος διορίζω · ἀγαθός δέ ἄν ἐξεργάζομαι ὁ τέχνη αὐτός · σχεδόν δέ οὐδείς οὗτος ποιέω , ἔνιοι δέ καί τέλειος ἀποχωρέω αὐτός εἰς μακρολογία ἐκτρέπω , καθά καί Ἀρχιγένης ἐν τε ὁ ἄλλος ἅπας εἰͅν ὁ δύο βιβλίον , ὅς περί ὁ ἐν ὁ νόσος καιρός γράφω . μανθάνω δέ ἐναργής ὅς λέγω , δύο οὗτος ἐξετάζω ἀκριβής · εἷς μέν , εἰ οὗτος ὁ νῦν ὑπό ἐγώ λέγω διά ὅλος οὗτος ὁ βιβλίον χρήσιμος εἰμί εἰς θεραπεία καί πρόγνωσις · ἕτερος δέ , εἰ λέγω τις πρός Ἀρχιγένης . εἰ γάρ μηδείς ἐλλείπω ὅδε , φαίνω λέγω ἕτερος , δισσός πλημμελέω , μήτε ὁ χρήσιμος διδάσκω , βαρύνω τε ὁ ὁ ἄχρηστος πολυλογία ὁ ἀναγιγνώσκω αὐτός ὁ βιβλίον .